REPUBLIKA HRVATSKA

MEĐIMURSKA ŽUPANIJA

OPĆINA SVETI JURAJ NA BREGU

Pleškovec 29

Razina 23

Matični broj: 02681137

OIB: 23610091824

Broj RKP-a: 33193

**BILJEŠKE UZ FINANCIJSKE IZVJEŠTAJE**

**ZA RAZDOBLJE 01.01.-30.06.2022.**

**Bilješke uz Izvještaj o prihodima i rashodima, primicima i izdacima – Obrazac PR-RAS**

**PRIHODI**

Prihodi poslovanja u razdoblju 01.01.-30.06.2022. ostvareni su u iznosu od 9.376.044,28 kn, što je u odnosu na ostvarene prihode poslovanja u prethodnom izvještajnom razdoblju, kada je ostvareno 10.861.025,00 kn, manje za 13,70 % u odnosu na 2021. godinu. Do većih odstupanja je došlo kod:

**Skupina prihoda 61 – Prihodi od poreza**

Prihodi od poreza i prireza na dohodak su u 2022. godini porasli za 65,00 % u odnosu na 2021. godinu, na što je utjecao porast plaća, više je uplaćeno poreza na promet nekretnina, te se učetverostručio porez na potrošnju alkoholnih i bezalkoholnih pića.

**Skupina prihoda 63 – Pomoći iz inozemstva i subjekata unutar općeg proračuna**

U prvih šest mjeseci 2022. godine znatan je pad pomoći od institucija i tijela EU, budući je u istom razdoblju prošle godine, Općina Sveti Juraj na Bregu primila 5.153.095,00 kn.

**Skupina prihoda 64 – Prihodi od imovine**

Prihodi od imovine su se povećali za 122,30 % u odnosu na prethodno izvještajno razdoblje zbog znatno većih prihoda od naknada za pridobivanje količine energije, koji su se povećali za 197,90 %.

**RASHODI**

Rashodi poslovanja u razdoblju 01.01.-30.06.2022. godine ostvareni su u iznosu od 4.861.543,93 kn, što je 3,80 % manje od 2021. godine.

**Skupina 31 – Rashodi za zaposlene**

Rashodi za zaposlene u 2022. godini su se povećali za 7,20% zbog povećanja osnovice, te povećanja broja zaposlenih kod proračunskog korisnika u odnosu na isto razdoblje prethodne godine.

**Skupina 32 – Materijalni rashodi**

Materijalni rashodi su narasli u odnosu na isto razdoblje prethodne godine za 24,90 %, zbog rasta cijena energije, sirovina, usluga održavanja, komunalnih usluga, materijala, namirnica te ostalih usluga.

**Skupina 34 – Financijski rashodi**

Došlo je do smanjenja financijskih rashoda za 42,50 %, zbog smanjenja kamata kredita s otplatom svake slijedeće rate, kao i manjeg broja kredita u otplati, budući je kredit od PBZ s 31.12.2021. godine otplaćen.

**Skupina 36 – Pomoći dane u inozemstvo i unutar općeg proračuna**

Tokom izvještajnog razdoblja nije bilo isplaćenih pomoći unutar općeg proračuna, što je za 896.235,00 kn manje rashoda poslovanja. Općina je u izvještajnom razdoblju uplatila proračunskom korisniku po osnovi sufinanciranja cijene usluge dječjeg vrtića u iznosu od 511.850,00 kn.

**Skupina 37 – Naknade građanima i kućanstvima**

Općina Sveti Juraj na Bregu je u izvještajnom razdoblju 2022. godine izdvojila više sredstava za dječje vrtiće, subvencije vezane za odvoz otpada, povisila je potporu za novorođenčad s 3.000,00 kn na 4.000,00 kn. Također je više izdvojeno za sufinanciranje prijevoza i prehrane učenika, ponajviše zbog rasta cijena energenata, hrane i usluga.

**Skupina 38 – Ostali rashodi**

Ostali rashodi su porasli za 10,60 % u odnosu na isto razdoblje prethodne godine, budući je Općina isplatila više sredstava raznim kulturnim, sportskim i drugim udrugama.

**NEFINANCIJSKA IMOVINA**

Prihodi od prodaje nefinancijske imovine u razdoblju 01.01.-30.06.2022. godine iznose 6.814,74 kn, što je u odnosu na ostvarene prihode od prodaje nefinancijske imovine u prethodnom izvještajnom razdoblju, kada je ostvareno 7.655,00 kn, manje za 11,00% u odnosu na 2021. godinu.

Rashodi za nabavu nefinancijske imovine iznose 1.526.327,20 kn, što je 191,40% više u odnosu na isto razdoblje prošle godine, zbog većeg ulaganja u nefinancijsku imovinu Općine Sveti Juraj na Bregu.

**FINANCIJSKA IMOVINA I OBVEZE**

U izvještajnom razdoblju 01.01.-30.06.2022. nije bilo zaduživanja, a izdaci za financijsku imovinu i otplate zajmova iznose 272.134,17 kn, što je 26,80% manje nego 2021. godine, budući je Općina s 31.12.2021. godine otplatila kredit u PBZ banci.

**Bilješke uz Izvještaj o obvezama – Obrazac Obveze**

Izvještajem o obvezama prikazano je stanje obveza na početku i na kraju razdoblja. Tokom razdoblja je došlo do smanjenja obveza. Na početku godine stanje obveza je iznosilo 3.359.022,00 kn, a 30.06.2022. stanje obveza je 2.498.110,73 kn.

Općina Sveti Juraj na Bregu, kao i njezin proračunski korisnik Dječji vrtić „Jurovska pčelica“ sve svoje obveze podmiruju redovno i unutar datuma dospijeća.

 Zakonski predstavnik

 Načelnik Općine Sveti Juraj na Bregu

 Anđelko Nagrajsalović